சென்னையில் என்.ராம், ப.சிதம்பரம் இவர்களோடு சேர்ந்து ‘ரேடிக்கள் ரிவ்யூ’ என்ற இதழைத் தொடங்கினார். மீண்டும் வெண்மணி செல்வதற்காக ஆலோசனை பெற தோழர் வி.பி.சிந்தனை சந்தித்தார். அந்த சந்திப்பு அவருடைய வாழ்க்கையில் ஒரு திருப்பத்தை ஏற்படுத்தியது. தான் மட்டுமல்ல, என்.ராம் அவர்களையும் அழைத்துச் சென்று வி.பி.சிந்தனிடம் அறிமுகப்படுத்தியுள்ளார் மைதிலி. மார்க்சிஸ்ட் கட்சியுடன் தனக்கு தொடர்பு கிடைத்திட வழிவகுத்தது மைதிலிதான் என என்.ராம் குறிப்பிட்டிருக்கிறார்.